[{"text_idx": "#000006", "text": "Nadia Savts\u030cenko on Ukraina so\u0303java\u0308epiloot, kes so\u0303java\u0308elasena 2014. aasta suvel oma kodumaa eest vo\u0303itlusse la\u0308ks. 17. juunil langes ta separatistide ka\u0308tte, viidi kott peas ja ka\u0308ed raudus u\u0308le piiri Venemaale. Seal on teda hoitud vangis praeguseks u\u0308le 600 pa\u0308eva."}, {"text_idx": "#000009", "text": "On ilmne, et Venemaa on rikkunud ja rikub Ukraina U\u0308lemraada liikme vangistamise ning ebaseadusliku kinnipidamisega rahvusvahelist o\u0303igust, sealhulgas Genfi 1949. aasta konventsiooni so\u0303javangide kohtlemise kohta ja Minski 2014. aasta 5. septembri kokkulepet, mille punkt 5 na\u0308eb ette \u201cko\u0303igi pantvangide ja ebaseaduslikult kinnipeetud isikute kohese vabastamise\u201d.\nVene Fo\u0308deratsioon ja\u0308tkab kinnipeetu u\u0308le fabritseeritud su\u0308u\u0308distuse alusel kohtumo\u0303istmist, millest on sisuliselt kujunenud poliitiline ka\u0308ttemaksuaktsioon."}, {"text_idx": "#000010", "text": "2016. aasta 4. ma\u0308rtsil alustas Savts\u030cenko ilma vee ning toiduta na\u0308ljastreiki, protestimaks ebaseadusliku kohtumenetluse vastu ning no\u0303udes oma va\u0308ljaandmist Ukrainale.\nRiigikogu kutsub Vene Fo\u0308deratsiooni Nadia Savts\u030cenkot koheselt vabastama ning u\u0308le andma Ukrainale."}, {"text_idx": "#000011", "text": "Riigikogu kutsub u\u0308les rakendama Savts\u030cenko kinnivo\u0303tmise, vangistamise ja ebaseadusliku kohtumo\u0303istmise eest vastutavate Vene Fo\u0308deratsiooni ametnike suhtes sisseso\u0303idukeeldu Euroopa Liitu."}]